Peugeot udvikler billig elektrisk mini-SUV

Der har længe gået rygter om at Volkswagen arbejder på en mikro-elbil med navnet ID.1, men nu melder franske PSA sig også ind i kampen. Ifølge det franske medie Auto-Moto planlægger Peugeot at bruge modelnavnet 1008 til en elektrisk mini-SUV, der bliver mindre end både e-208 og e-2008.

Den nye model skal hedde e-1008 og den er planlagt til lancering i slutningen af 2021 eller begyndelsen af 2022 meddeler mediet.

Den nye bil skal baseres på PSA-koncernens såkaldte CMP-platform, som også de eksisterende elbiler fra koncernen. De første data indikerer at e-1008 vil få forhjulstræk og vil have en motoreffekt, der svarer til 136 hestekræfter. Der er ingen oplysninger om eventuel rækkevidde, men de øvrige elektriske Peugeot’er ligger på omkring 300 kilometer.

Auto-Moto gætter på, at prisen på e-1008 vil komme til at ligge på mellem 25.000 og 30.000 euro – altså mellem 185.000 og 225.000 kroner.

Peugeot har ikke villet kommentere rygterne om e-1008, men koncernens chef har tidligere sagt, at en afløser for den lille Peugeot 108 er under udvikling og at elektrisk drivkraft er den eneste fornuftige løsning.

PSA har allerede entret mikrobil-markedet med den klejne Citroën Ami, der dog er udviklet som en decideret bybil. Som sagt arbejder Volkswagen, ifølge rygterne, også på en billig mini-elbil, nemlig ID.1.

Peugeot udvikler billig elektrisk mini-SUV